CELEX: 32008D0639
Language: fi
Date: 2008-07-30 00:00:00
Title: 2008/639/EY: Komission päätös, tehty 30 päivänä heinäkuuta 2008 , eräistä Kiinasta tuotavien eläinperäisten tuotteiden suojatoimenpiteistä tehdyn päätöksen 2002/994/EY muuttamisesta (tiedoksiannettu numerolla K(2008) 3882) (ETA:n kannalta merkityksellinen teksti)

5.8.2008   
            
            
               FI
            
            
               Euroopan unionin virallinen lehti
            
            
               L 207/30
            
         
      KOMISSION PÄÄTÖS,
   tehty 30 päivänä heinäkuuta 2008,
   eräistä Kiinasta tuotavien eläinperäisten tuotteiden suojatoimenpiteistä tehdyn päätöksen 2002/994/EY muuttamisesta
   (tiedoksiannettu numerolla K(2008) 3882)
   (ETA:n kannalta merkityksellinen teksti)
   (2008/639/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (1) ja erityisesti sen 22 artiklan 6 kohdan,
   sekä katsoo seuraavaa:
   
               (1)
            
            
               Eräistä Kiinasta tuotavien eläinperäisten tuotteiden suojatoimenpiteistä tehty komission päätös 2002/994/EY (2) koskee kaikkia Kiinasta tuotuja eläinperäisiä tuotteita, jotka on tarkoitettu elintarvikkeeksi tai rehuksi.
            
         
               (2)
            
            
               Edellä mainitun päätöksen 2 artiklan mukaisesti jäsenvaltioiden on sallittava mainitun päätöksen liitteessä olevassa II osassa lueteltujen tuotteiden tuonti, jos niiden mukana on Kiinan toimivaltaisen viranomaisen antama ilmoitus siitä, että jokaiselle erälle on tehty ennen lähetystä kemiallinen testi sen varmistamiseksi, että kyseiset tuotteet eivät vaaranna ihmisten terveyttä. Kyseinen testi on suoritettava erityisesti kloramfenikolin sekä nitrofuraanin ja sen aineenvaihduntatuotteiden havaitsemiseksi.
            
         
               (3)
            
            
               Kiinan toimivaltainen viranomainen on toimittanut yhteisöön vietäväksi tarkoitettuun siipikarjaan sovellettavan jäämiä koskevan asianmukaisen valvontasuunnitelman. Edellä tarkoitettu suunnitelma on hyväksytty kolmansien maiden neuvoston direktiivin 96/23/EY mukaisesti esittämien jäämiä koskevien valvontasuunnitelmien hyväksymisestä 29 päivänä huhtikuuta 2004 tehdyllä komission päätöksellä 2004/432/EY (3).
            
         
               (4)
            
            
               Lisäksi komissio on äskettäin tarkastanut paikan päällä valvontatoimenpiteet, joita siipikarjassa esiintyvien eläinlääkkeiden jäämien valvonnassa sovelletaan, ja tarkastuksen tulos oli myönteinen.
            
         
               (5)
            
            
               Komission päätöksellä 2007/777/EY (4) Kiinassa sijaitseva Shandongin maakunta on saanut luvan tuoda Euroopan unioniin lämpökäsiteltyjä siipikarjanlihavalmisteita.
            
         
               (6)
            
            
               Siipikarjanlihavalmisteet olisi sen vuoksi sisällytettävä päätöksen 2002/994/EY liitteessä olevaan II osaan, ja mainittua päätöstä olisi muutettava vastaavasti.
            
         
               (7)
            
            
               Kiinasta peräisin olevien siipikarjanlihavalmisteiden tuontia koskevaa lupaa sovelletaan rajoittamatta muiden kansanterveydellisistä tai eläinten terveyteen liittyvistä syistä annettujen terveystoimenpiteiden soveltamista.
            
         
               (8)
            
            
               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
            
         ON TEHNYT TÄMÄN PÄÄTÖKSEN:
   1 artikla
   Lisätään päätöksen 2002/994/EY liitteessä olevaan II osaan seuraava luetelmakohta:
   
               ”—
            
            
               Siipikarjanlihavalmisteet”
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 30 päivänä heinäkuuta 2008.
      
         
            Komission puolesta
         
         Androulla VASSILIOU
         
         
            Komission jäsen
         
      
   
   
      (1)  EYVL L 24, 30.1.1998, s. 9. Direktiivi sellaisena kuin se on viimeksi muutettuna direktiivillä 2006/104/EY (EUVL L 363, 20.12.2006, s. 352).
   
      (2)  EYVL L 348, 21.12.2002, s. 154. Päätös sellaisena kuin se on viimeksi muutettuna päätöksellä 2008/463/EY (EUVL L 160, 19.6.2008, s. 34).
   
      (3)  EUVL L 154, 30.4.2004, s. 43, oikaisu EUVL L 189, 27.5.2004, s. 33. Päätös sellaisena kuin se on viimeksi muutettuna päätöksellä 2008/407/EY (EUVL L 143, 3.6.2008, s. 49).
   
      (4)  EUVL L 312, 30.11.2007, s. 49.